মিরসরাই আওয়ামীলীগের তৃনমূল নেতাকর্মীদের মতামত না নিয়ে উপজেলা নির্বাচনে প্রার্থী ঘোষনার প্রতিবাদ জানিয়েছেন চেয়ারম্যান প্রার্থী ও বর্তমান উপজেলা চেয়ারম্যান মো. গিয়াস উদ্দিন। চেয়ারম্যান প্রার্থী বাছাইয়ে কেন্দ্রীয় নির্দেশ উপক্ষো করা হয়েছে বলে অভিযোগ করেন তিনি। মঙ্গলবার (২৮জানুয়ারি) নিজের ব্যক্তিগত নির্বাচনী কার্যালয়ে সংবাদ সম্মেলনে তিনি এ অভিযোগ করেন। এসময় উপস্থিত ছিলেন চট্টগ্রাম উত্তর জেলা আওয়ামীলীগের সদস্য মো. নুরুল হুদা, মিরসরাই পৌর মেয়র এম শাহজাহান, উপজেলা আওয়ামীলীগের সদস্য চেয়ারম্যান নুরুল আনোয়ার সবুজ, মিরসরাই পৌর আওয়ামীলীগের সাধারণ সম্পাদক জাফর ইকবাল প্রমুখ।